open-index/open-wikipedia-markdown huggingface dataset:
שמואל ישראלי

**שמואל (פפו) ישראלי** (אוקטובר 1928 – ספטמבר 2016) היה כדורגלן יהודי יליד יוון ששיחק בעמדת הקיצוני ימני במכבי תל אביב בשנות ה-50 של המאה ה-20.

ישראלי נולד ביוון ועלה לארץ ישראל בגיל 5 יחד עם משפחתו. הוא שיחק במחלקת הנוער של מכבי תל אביב וב-1947 עלה לקבוצה הבוגרת. במדי הקבוצה זכה ב-5 אליפויות ו-4 גביעי מדינה. ב-29 באוקטובר 1949 כבש שער בדרבי הראשון נגד הפועל תל אביב לאחר קום המדינה. ב-1959 פרש ממשחק לאחר שנפצע בתאונת דרכים.

לישראלי 4 הופעות במדי נבחרת ישראל. הופעתו הראשונה הייתה ב-8 במרץ 1954 במשחק במסגרת מוקדמות מונדיאל 1954 נגד נבחרת יוון. ב-1956 הוא השתתף ב-2 משחקים במסגרת גביע אסיה.

בספטמבר 2016 הלך לעולמו.

## תארים
;מכבי תל אביב
* אליפות (5): 1949/1950, 1951/1952, 1953/1954, 1955/1956, 1957/1958
* גביע המדינה (4): 1953/1954, 1954/1955, 1957/1958, 1958/1959

## קישורים חיצוניים
* עמוד השחקן של שמואל ישראלי באתר ההתאחדות לכדורגל בישראל

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני נבחרת ישראל
קטגוריה:כדורגלני גביע אסיה 1956
קטגוריה:ישראלים ילידי יוון
קטגוריה:ישראלים שנולדו ב-1928
קטגוריה:ישראלים שנפטרו ב-2016
יצחק נחמיאס

**יצחק נחמיאס** (23 באוגוסט 1935 – 13 ביוני 2017) היה כדורגלן ששיחק בעמדת הקיצוני ימני במכבי תל אביב בשנות ה-50 של המאה ה-20 ותחילת שנות ה-60 של המאה ה-20.
## קריירה
נחמיאס החל את קריירת המשחק שלו בקבוצה הבוגרת של מכבי תל אביב ב-1951, ובסוף עונת 1951/1952 שותף במשחק אחד כאשר היה בן 17 בלבד, במשחק הדרבי נגד הפועל תל אביב. במדי הקבוצה זכה ב-4 אליפויות ו-5 גביעי מדינה. ב-1964 עבר נחמיאס למכבי רחובות כשחקן ומאמן.

לנחמיאס היו 5 הופעות במדי נבחרת ישראל. הופעתו הראשונה הייתה ב-8 באוקטובר 1957 במשחק ידידות נגד נבחרת צרפת. ב-1958 הוא השתתף במשחק אחד במסגרת משחקי אסיה.

ב-13 ביוני 2017 הלך לעולמו.

## תארים
;מכבי תל אביב
* אליפות (4): 1951/1952, 1953/1954, 1955/1956, 1957/1958
* גביע המדינה (5): 1953/1954, 1954/1955, 1957/1958, 1958/1959, 1963/1964

## קישורים חיצוניים

* משחקי יצחק נחמיאס בנבחרת ישראל, אתר ההתאחדות לכדורגל בישראל

## הערות שוליים

קטגוריה:כדורגלני מכבי תל אביב
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:אנשי היישוב ילידי הארץ
קטגוריה:ישראלים שנולדו ב-1935
קטגוריה:ישראלים שנפטרו ב-2017
דיילי סיטי

**דיילי סיטי** (באנגלית: **Daly City**) היא עיר בקליפורניה שבארצות הברית הממוקמת באזור מפרץ סן פרנסיסקו, דרומית לעיר סן פרנסיסקו. נכון לשנת 2019, אוכלוסיית העיר משוערת בכ-106,000 תושבים.

## היסטוריה
אזור דיילי סיטי היה מיושב עוד במאה ה-28 לפנה"ס.

אמנם האימפריה הספרדית תבעה את אזור קליפורניה עוד בתחילת המאה ה-16, האירופאים הראשונים שממש עברו בסביבה זו היו משלחת פורטולה בשנת 1769. בעשורים שלאחר מכן החלה התיישבות באזור של כמרים ואנשי דת נוצריים. עם זאת, מרבית האזור נותר בלתי מיושב.

ההתיישבות באזור התפתחה בשנת 1906, לאחר רעידת האדמה בסן פרנסיסקו שגרמה לחלק מתושבי העיר לעזוב את בתיהם ולחפש מקום מגורים חדש. התיישבות זו הוכרזה בעיר בשנת 1911. בשנה זו התגוררו בעיירה כ-2,900 איש. העיר חוותה גל צמיחה משמעותי בשנות ה-40 וה-50.

## ערים תאומות
* 

## קישורים חיצוניים

* 
* 
* 

קטגוריה:קליפורניה: ערים
קטגוריה:יישובים שהוקמו ב-1911
ספירת דם מלאה

**ספירת דם מלאה** (באנגלית: **Complete blood count** או ** Full blood count**) היא אחת מבדיקות הדם הנפוצות ביותר. הבדיקה נערכת לפני ניתוחים וכבדיקה בסיסית ושגרתית המסייעת בין היתר לאבחון של אנמיה, פוליציטמיה, זיהום, דלקת, הפרעה בקרישת הדם, מחלות מח עצם ועוד.

## הערכים הנבדקים
* תאי דם אדומים (**RBC**) – המרכיב העיקרי של הדם. התאים הם אלו המקנים לדם את צבעו האדום, והם אחראים לתפקידו העיקרי של הדם: נשיאת חמצן אל כל תאי הגוף וסילוק פחמן דו-חמצני מהם.
* התפלגות גודל תאי דם אדומים (**RDW**)
* נפח ממוצע של כדורית דם אדומה (**MCV**)
* המוגלובין (**HGB**) – חלבון הנושא חמצן אל תאי הגוף במערכת הדם.
* כמות ההמוגלובין הממוצעת בכדורית דם אדומה (**MCH**)
* ריכוז ההמוגלובין הממוצע בכדורית דם אדומה (**MCHC**)
* המטוקריט (**HCT**) – מדד לנפח תאי הדם האדומים ביחס לנפח כלל דגימת דם המבוטא באחוזים (נפח כדוריות אדומות כפול מאה לחלק לנפח דגימה).
* טסיות (**PLT**) תאים חסרי גרעין המעורבים בקרישת הדם.
* נפח ממוצע של טסיות (**MPV**)
* רטיקולוציטים (**Reticulocytes**) – תאי דם אדומים צעירים, שרק השתחררו ממח העצם אל זרם הדם, לאחר יום בו שהו בזרם הדם הם מסיימים את תהליך התבגרותם והופכים לכדוריות דם אדומות רגילות.
* תאי דם לבנים (**WBC**) – תא דם השייך למערכת החיסון, ומשתתף – באופן פעיל או סביל – בהגנת הגוף מפני פולשים ומזיקים (פתוגנים). תאי דם אלה מיוצרים במח עצמות, והם נוטלים חלק בהתמודדות עם זיהומים שונים כחיידקים, נגיפים, פטריות וטפילים.
** נויטרופילים (**Neutrophil**) – הם תאים השייכים למערכת החיסון. תפקידם העיקרי בליעה וחיסול חיידקים או פטריות ומניעת הזיהום שנגרם מהם. הנויטרופילים מהווים אחד משלושת סוגי הפגוציטים במערכת החיסון, וכן אחד משלושת סוגי הגרנולוציטים.
** לימפוציטים (**Lymphocytes**) – הלימפוציטים גוררים את המזהמים אל קשרי הלימפה, שם הם מושמדים באופן סופי.
** מונוציטים (**Monocytes**) – תאים השייכים למערכת החיסון. המונוציטים זורמים בדם ובולעים פתוגנים.
** באזופילים (**Basophils**) – הם תאי מערכת החיסון, אשר תפקידם העיקרי הרחבת כלי הדם בזמן זיהום. הבאזופילים מהווים אחד משלושת סוגי הגרנולוציטים במערכת החיסון.
** אאוזינופילים (**Eosinophiles**) – תא דם לבן, אשר תפקידו העיקרי במערכת החיסון הוא חיסול זיהומים הנגרמים על ידי טפילים.

## קישורים חיצוניים

* ספירת דם – קופת חולים כללית
* ספירת דם – קופת חולים מכבי
* ספירת דם כמוני
* ספירת דם איכילוב
* ספירת דם ויקירפואה
* ספירת דם infomed

## הערות שוליים

קטגוריה:בדיקות דם
קטגוריה:המטולוגיה
ז'וז'ה גורדון

**ז'וז'ה גורדון** (במקור **גארטנר**, בהונגרית: **Gordon Zsuzsa**; בודפשט, 6 ביולי 1929 – בודפשט, 31 בינואר 2015) הייתה שחקנית יהודייה-הונגרייה, זוכת פרס מארי יאסאי פעמיים ופרס האמן המצטיין.

## קורות חיים
גארטנר נולדה במשפחה יהודית כבתם של פאל גארטנר (1900–1975) רופא, פסיכיאטר, מומחה לזיהוי פלילי ושל מגדולנה סלשי (1907–1945) שנספתה בשואה. סבה וסבתה מצד אביה היו מיקשה גארטנר ואירן גולדשטיין, סבה וסבתה מצד אמה היו ליפוט סלשי ואילונה לאוב (1879-1924). אין פרטים כיצד יתר המשפחה ניצלה בשואה. בין השנים 1945–1949 הייתה סטודנטית באוניברסיטה לאמנויות התיאטרון והקולנוע בבודפשט. בין השנים 1949–1952 הופיעה בתיאטרון הלאומי של פץ' ולאחר מכן במשך 10 שנים ב"תיאטרון על שם פטפי" (Petőfi Színház) ו"בתיאטרון על שם יוקאי" (Jókai Színház).

בשנים 1962–1968 הייתה שחקנית בתיאטרון הקומדיה של בודפשט. לאחר מכן שיחקה על בתיאטרון בימת מיקרוסקופ במשך שנה (1968–1969). משנת 1969 הייתה חברה בתיאטרון "הבימה הספרותית" (Irodalmi Színpad), ובתיאטרון מיקלוש ראדנוטי (Radnóti Miklós Színház) במשך שלושים שנה.

## תפקידיה בתיאטרון
מספר ההופעות הבכורה שלה שנרשמו במאגר התיאטרון : **89** . ניתן לראות אותה במאגר גם בעשרים ושמונה תצלומי הצגות תיאטרון.




## סרטים
### קולנוע




### טלוויזיה




## תפקידי דיבוב
* מראת הקריסטל נסדקה: דולי באנטרי - מרגרט קורטני
* מזימה ואהבה: סופי, משרתת - כריסטין שוורצה
* בל עמי: מדלן פורסטיה - אולגה צ'חובה
* בלפגור, או פנטום הלובר: לורנס - ג'ולייט גרקו
* הלילה הארוך של פרארה: אנה ברילארי - בלינדה לי
* חילוקי דעות: קלנקה - קלבדיה חבארובה
* בכל פעם שיהיה לילה. . .: אלקה גרדס - הנלור אלסנר
* בית מכובד: מארי פישון - אנוק איימה

## פרסים
* פרס מארי יאסאי (1955, 1957)
* פרס האמן המצטיין (1983)

## ראו גם
* Filmkatalógus.hu קטלוג סרטים
* מאגר מידע סינכרוני באינטרנט
* מאגר התיאטרון. המוזיאון הלאומי והמכון להיסטוריה של התיאטרון.

## לקריאה נוספת
* *MTI Ki kicsoda 2009.* Szerk. Hermann Péter. Budapest: Magyar Távirati Iroda. 2008. ISBN 978-963-1787-283 מיהו מי. 2009
* *Magyar színházművészeti lexikon.* Főszerk. Székely György. Budapest: Akadémiai. 1994.  לקסיקון הונגרי לאמנות הבמה

## קישורים חיצוניים

## הערות שוליים

קטגוריה:ילדים בשואה: הונגריה
קטגוריה:ניצולות השואה: הונגריה
קטגוריה:שחקניות תיאטרון יהודיות הונגריות
קטגוריה:בוגרות האוניברסיטה לאמנויות התיאטרון והקולנוע
קטגוריה:שחקניות קולנוע וטלוויזיה יהודיות הונגריות
קטגוריה:שחקני קולנוע וטלוויזיה יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגריות שנולדו ב-1929
קטגוריה:הונגרים שנולדו ב-1929
קטגוריה:נפטרות ב-2015
קטגוריה:הונגרים שנפטרו ב-2015
המלשין

**המלשין** (באנגלית: **The Informer**) הוא סרט דרמה אמריקאי משנת 1935 בבימויו של ג'ון פורד עם ויקטור מקלגלן בתפקיד הראשי.

התסריט מבוסס על הספר "המלשין" של ליאם או'פלהרטי  (1925) והיא מתרחשת בדבלין, 1922 השרויה במלחמה אכזרית של כוח המשטרה הבריטי "בלאק אנד טאנס" במחתרת הצבא האירי הרפובליקני.

הסרט היה מועמד לשישה לפרסי אוסקר מהם זכה בארבעה.

ב-2018 נבחר הסרט לשימור בארכיון הסרטים הלאומי של ארצות הברית של ספריית הקונגרס על "היותו בעל ערך תרבותי, היסטורי או אסתטי".

## תקציר העלילה
ג'יפו נולן (ויקטור מקלגלן) משוטט ברחובות דבלין ומתבונן במודעות ובהם תמונה של עמיתו פרנקי מק'פיליפ והצעת פרס של 20 ליש"ט על מי שיביא לתפיסתו. ג'יפו גורש מהמחתרת האירית כיוון שבעת פעולה הוא לא ירה בשוטר מהבלאק אנד טאנס.

הוא נפגש בחברתו שלשעבר, קאתי מאדן (מרגוט גרהם) שעובדת כעת כיצאנית. הם מתבוננים בשלט המכריז על כרטיסים לארצות הברית במחיר של 20 ליש"ט. ג'יפו מבטיח לקאתי שבעתיד הם ייסעו ביחד לאמריקה.

הוא נפגש במסעדה עם עמיתו לשעבר במחתרת, פרנקי מק'פיליפ (וולאס פורד), המבוקש על ידי המשטרה. פרנקי בוטח בו ומגלה לו כי הוא עומד לפגוש את אמו (אונה או'קונור) ואחותו מרי (הת'ר אנג'ל).

ג'יפו הולך למטה המשטרה ומודיע להם על מיקומו של פרנקי. השוטרים פורצים לדירה, פרנקי פותח באש אך נהרג מאש השוטרים. הוא מקבל את הכסף והולך לנחם את האם והאחות כשכל האנשים מביטים בו בחשדנות. הוא מתחיל להשתכר ומפזר כסף במקומות שונים בעיר.

מרי מק'פיליפ מספרת למפקד המחתרת דן גאלגן (פרסטון פוסטר) שהוא גם אהובה, כי אחיה סיפר לה לפני מותו כי נפגש עם ג'יפו. גאלגר מזמן את ג'יפו אך הוא מכחיש כל קשר לעניין. לדעתו המלשין הוא פיטר מאליגן (דונלד מיק) שהיה בסכסוך עם פרנקי. כולם מוזמנים לחקירת בית דין של המחתרת בשעה 1:30 בלילה. בינתיים מבלה ג'יפו במסיבה ומחלק כסף לכולם. הוא נפגש עם קאתי ונותן לה 5 ליש"ט להפתעתה.

לאחר חקירה קצרה מזכה דן את מאליגן ומפרט לג'יפו את כל המקומות בהם בזבז כסך בסך 20 ליש"ט. ג'יפו נשבר ומודה. הוא מובל לחדרון וברטלי נקבע להורגו. ג'יפו מצליח לברוח ולהגיע לדירתה של קאתי. היא מגיעה לדן ומבקשת שיחמול עליו אבל דן מודיע לו שזה לא בידיו. אנשי המחתרת פורצים לדירה ופוצעים אותו. הוא מצליח להגיע לכנסייה שם נמצאת אמו של פרנקי ולבקש את סליחתה. היא סולחת לו והוא מסתכל למעלה, קורא "פרנקי" וצונח מת.

## צוות השחקנים

## פרסים
הסרט היה מועמד לשישה פרסי אוסקר וזכה בארבעה:
* פרס אוסקר לבמאי הטוב ביותר - ג'ון פורד.
* פרס אוסקר לשחקן הטוב ביותר - ויקטור מקלגלן.
* פרס אוסקר לתסריט המעובד הטוב ביותר - דדלי ניקולס.
* פרס אוסקר לפסקול המקורי הטוב ביותר - מקס שטיינר.
* מועמדות לפרס אוסקר לסרט הטוב ביותר.
* מועמדות לפרס אוסקר לעריכה הטובה ביותר - ג'ורג' היבלי.

## קישורים חיצוניים

* 
* קדימון להמלשין, באתר יוטיוב

קטגוריה:סרטי RKO
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים בשימור ספריית הקונגרס
קטגוריה:סרטים מבוססי ספרים
קטגוריה:סרטים אמריקאיים משנת 1935
קטגוריה:זוכי אוסקר: הפסקול הטוב
מיראמאר

**מיראמאר** (באנגלית: **Miramar**) היא עיר בפלורידה שבארצות הברית. המהווה חלק ממטרופולין אזור מיאמי. נכון לשנת 2019, אוכלוסיית העיר משוערת בכ-141,000 תושבים.

לאוניברסיטת פלורידה הבינלאומית יש קמפוס בעיר.

כמה מבין תושביה הידועים של מיראמאר הם ג'ייסון דירולו וג'וני דפ.

מבחינה כלכלית, המעסיקים המרכזיים הם קומקאסט, ספיריט איירליינס וקבוצת קרניבל. 

## היסטוריה
העיר הוקמה בתחילת שנות ה-50 של המאה ה-20 על מנת לשמש כעיר שינה עבור עובדי מיאמי, והוכרזה כעיר בשנת 1955. העיר נקראה על שם אזור בהוואנה, בירת קובה. בשנה זו גרו בעיירה רק 200 נפשות. ראש העיר והמועצה (אשר מונו על ידי המושל) הושבעו ב-20 ביולי של אותה השנה. מועצה זו כיהנה עד הבחירות שהתקיימו בשנת 1959.

## קישורים חיצוניים

* 

קטגוריה:פלורידה: ערים
קטגוריה:יישובים שהוקמו ב-1955
ג'רלד גרדנר

[ממוזער|ה[חרב בה השתמש ג'רלד גרדנר בטקסיו, מוצגת במוזיאון הכישוף.]]
**ג'רלד גרדנר** (באנגלית: Gerald Gardner; 13 ביוני 1884 - 12 בפברואר 1964) היה מיסטיקן בריטי, המייסד של הדת הנאו-פגנית ויקה, בונה חופשי, סופר, ואנתרופולוג.

## חייו
ג'רלד גרדנר נולד ב-13 ביוני 1884 בלנקשיר, אנגליה. הוא השלישי מבין ארבעה אחים: הארולד, שנולד בשנת 1870, רוברט, שנולד ב-1874, ופרנסיס שנולד בשנת 1886. גרדנר סבל מאסתמה כבר מגיל צעיר, והמטפלת שטיפלה בו הציעה לאביו לשלוח אותו ביחד איתה לטייל במקומות חמים יותר, בתקווה שבריאותו תשתפר. בקיץ של 1888,ג'רלד והמטפלת שלו נסעו לניס שבצרפת. ב-1891, הם נסעו לאיים הקנריים. משם, הם המשיכו לאקרה. לאחר מכן הם המשיכו לפונשל שבמדיירה. את רוב זמנם במשך תשע השנים הבאות הם העבירו במדיירה, מלבד ביקורים באנגליה בחודשי הקיץ.

ב-1900, התחתנה המטפלת של גרדנר עם דייוויד אלקינגטון, אחד ממחזיריה הרבים שהיו בבעלותו מטעי תה במושבה הבריטית בציילון, סרי לנקה של ימנו. הוריו של ג'רלד הסכימו שהוא יעבור לגור עמם בציילון. הוא המשיך לגור עם הזוג עד 1904, אז הוא עבר לגור בבונגלו משל עצמו. ב-1907, חזר גרדנר לבריטניה למספר חודשים, ומאוחר יותר באותה שנה הוא חזר לציילון. ב-1910, הצטרף גרדנר למסדר הבוניים החופשיים. ב-1911, עבר גרדנר לצפון בורנאו, אך לאחר שהוא חלה במלריה הוא עבר לסינגפור.

ב-1916, חזר גרדנר לבריטניה, בתקווה להתגייס לצי המלכותי הבריטי ולעזור לבריטניה במלחמת העולם הראשונה, אך בגלל בעיות בריאותיות לא הסכימו לגייס אותו. ב-1920, נפטרה אמו של גרדנר, וב-1926 אביו חלה בשיטיון.

ב-28 ביולי 1927, פגש ג'רלד גרדנר את דורות׳יאה פרנצ׳ס רוזדייל, הידועה גם בכינוי "דונה". ביום שלאחר מכן, הוא הציע לה להינשא לו, והיא הסכימה. ב-16 באוגוסט של אותה שנה, הם נישאו. ב-1939, הצטרף גרדנר לאגודת הפולקלור (אנ'). באותה שנה, או שנה קודם לכן, הצטרף גרדנר גם ל-Rosicrucian Order Crotona Fellowship, אחווה ששילבה אלמנטים ממסדר צלב הוורד, מהתאוסופיה ומהבנייה החופשית. לפי עדותו של גרדנר, באחד הלילות בספטמבר 1939 הוא התלווה למספר אנשים מהאחווה אליה הצטרף, והלך איתם לבית גדול שהיה בבעלותה של אישה עשירה, שם הוא הופשט מבגדיו ועבר טקס חניכה למעגל של מכשפים ומכשפות.

באוגוסט 1946, התמנה גרדנר ככומר בכנסייה הבריטית העתיקה (אנ'). ב-1947, פגש גרדנר את אליסטר קראולי, מפגש שהוביל להצטרפותו של גרדנר ל"מסדר הטמפלרים של המזרח" (אנ'). בין 1949 ל-1950, קיבל גרדנר את החניכים הראשונים אל ויקה. ב-1952, החל גרדנר להתכתב עם דורין וליאנטה (אנ'), וב-1953 הוא חנך אותה אל ויקה.

ב-1954, גרדנר הוציא לאור את הספר Witchcraft Today (אנ'), וב-1959 הוא הוציא את לאור את הספר The Meaning of Witchcraft (אנ').

## פטירה
ג'רלד גרדנר נפטר מהתקף לב ב-12 בפברואר 1964, הוא היה בן 79 במותו.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בריטים שנולדו ב-1884
קטגוריה:בריטים שנפטרו ב-1964
הבחירות הכלליות בבריטניה 1806

**הבחירות הכלליות בבריטניה** התרחשו במשך חודש וחצי, בתאריכים 29 באוקטובר–17 בדצמבר 1806 והובילו לניצחונו של ויליאם גרנוויל מן המפלגה הוויגית. מולו התחרה ויליאם קוונדיש מן המפלגה הטורית. היו אלה הבחירות הכלליות השנייה שהתקיימו לאחר איחוד בריטניה הגדולה ואירלנד.

בחירות אלו התרחשו בתקופה של חוסר ודאות רבה לאחר מותו של ראש הממשלה הצעיר ויליאם פיט הבן (בן דודו של גרנוויל). לאחר מותו של פיט, ירש אותו גרינוויל אשר ניסה ללא הצלחה לסיים את המלחמות הנפוליאוניות במשא ומתן. גרינוויל החליט לפזר את הפרלמנט באוקטובר 1806. הפיזור אושר על ידי ג'ורג' השלישי, מלך הממלכה המאוחדת, ובכך הוקדמו הבחירות לסוף אוקטובר. הבחירות התקיימו לאורך חודש וחצי והסתיימו רק ב-17 בדצמבר.

בסופו של דבר גרינוויל נבחר לכהונה נוספת, אך נפטר כשלושה חודשים לאחר סיום הבחירות.

1806
קטגוריה:1806
דסטין דמרי-ברנס

**דסטין דמרי-ברנס** (באנגלית: **Dustin Demri-Burns**; נולד ב-11 ביולי 1978) הוא שחקן, קומיקאי וסופר בריטי.

## ביוגרפיה
דמרי-ברנס נולד בלנקסטר, לנקשייר ב-11 ביולי 1978. הוא סיים תואר משחק באקדמיה למוזיקה ולאמנויות הדרמה של לונדון.

## קריירה
דמרי-ברנס החל את קריירת המשחק שלו כשגילם דמות משנית בסרט הקצר "Nightswimming" משנת 2003 (2003).

הוא שיחק בסרטי קולנוע רבים, בין היתר בסרט "המרגל שזרק אותי", "ברידג'ט ג'ונס בייבי", "גרימסבי" ו"הרוג את החברים שלך".

הוא שיחק את התפקיד של דני סינקלייר בסרט "Alan Partridge: Alpha Papa" משנת 2013, בהשתתפות סטיב קוגן, ושיחק גם את התפקיד סדריק בסרט "Horories Histories: The Movie - Rotten Romans" משנת 2019. באותה שנה הוא שיחק בסרטה של אביגיל בלקמור "סיפורים מהלודג'", לצד קלי וונהאם, מקנזי קרוק, לורה פרייז'ר, סופי תומפסון וג'וני וגאס.

יחד עם חברו סבסטיאן קרדינל, יצרו והפיקו תוכנית מערכונים "קרדינל ברנס", שהייתה להצלחה בבריטניה.

דמרי-ברנס דיבב את קולותיהם של דמויות בסדרות וסרטי אנימציה, כמו קולו של גרמפי ב"דיגבי הדרקון" ובסדרה "בוב הבנאי".

בשנת 2020 גילם את וולטר בפרק בסדרת הטלוויזיה "הגדולה" לצד אל פנינג וניקולס הולט.

בשנת 2021 לוהק דמרי-ברנס לתפקיד במיני סדרת הריגול הטלוויזיונית סוסיים איטיים, שעתידה לצאת ב-Apple TV במהלך 2022.

## חיים אישיים
דמרי-ברנס הוא ממוצא צרפתי ומתגורר כיום באנגליה עם אשתו ובנם.

## פילמוגרפיה
### קולנוע

### טלוויזיה

### משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:קומיקאים בריטים
קטגוריה:מדבבים בריטים
קטגוריה:סופרים בריטים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים ממוצא צרפתי
קטגוריה:בריטים שנולדו ב-1978
מיאמי גארדנס

**מיאמי גארדנס** (באנגלית: **Miami Gardens**) היא עיר הממוקמת במחוז מיאמי-דייד אשר בפלורידה שבארצות הברית. העיר נמצאת כ-25 קילומטרים מהעיר מיאמי. נכון לשנת 2019, אוכלוסיית העיר משוערת בכ-110,000 תושבים.

מבחינה פוליטית, מועצת העיר מורכבת מחמישה חברים. רוב תושבי העיר (73.3%) הם אפרו-אמריקאים.

כמה מתושבי העיר הידועים הם ליל פאמפ, ריק רוס ודנזל קארי.

באצטדיון הארד רוק בעיר נערך משחק הגמר בטורניר קופה אמריקה 2024.

## קישורים חיצוניים

* 

קטגוריה:פלורידה: ערים
קטגוריה:יישובים שהוקמו ב-2003
פומפנו ביץ'

**פומפנו ביץ**' (באנגלית: **Pompano Beach**) היא עיר בפלורידה שבארצות הברית הממוקמת צפונית לפורט לודרדייל ומיאמי. נכון לשנת 2019, אוכלוסיית העיר משוערת בכ-117,000 תושבים.

כמה מתושבי העיר היודעים ביותר הם קלסי גראמר, למאר ג'קסון, אדי ג'ונס והרולד סולומון.

## היסטוריה
ההתיישבות באזור החלה בשנות ה-80 של המאה ה-19. תושבי הקבע הידועים הראשונים היו משפחות של עובדי הרכבת שהגיעו לסביבה בשנת 1896. ההתיישבות הפכה לעירנית יותר בשנת 1908 והוכרזה כעירעצמאית בשנת 1947. בשנת 1950 התגוררו בעיירה כ-5,600 תושבים.

## ערים תאומות
* 
* 
* 

## קישורים חיצוניים

* 
* 

קטגוריה:פלורידה: ערים
קטגוריה:יישובים שהוקמו ב-1880
יחסי הודו–לבנון

[250px|ממוזער|[נשיא הודו ראם נאת' קובינד (משמאל) מקבל כתב האמנה משגריר לבנון להודו, 2018]]
**יחסי הודו–לבנון** הם יחסי החוץ בין הודו ללבנון.

## יחסים בין המדינות
הודו כוננה יחסים דיפלומטיים עם לבנון בשנת 1954. לאורך כל מלחמת האזרחים בלבנון פעלה הנציגות ההודית בבירות, למעט סגירה קצרה של כחודשיים מ-5 באוגוסט עד 16 באוקטובר 1989 בעקבות הסלמת הלחימה בביירות, בניגוד למספר רב של שגרירויות זרות אחרות בביירות שנסגרו בתקופת מלחמת האזרחים (1975–1990). במהלך תקופה זו, הייתה אינטראקציה דו-צדדית מוגבלת בין שתי המדינות. הסחר ההודי-לבנוני, שנבלם במהלך מלחמת האזרחים, גבר בשנים האחרונות. המסחר הכולל בין לבנון להודו היה בסך 13.60 מיליון דולר בשנת 1993. במהלך שבע השנים, בין השנים 1993–1999, המסחר צמח בקצב איטי והגיע ל–55 מיליון דולר רק בשנת 1999.

עם זאת, לאחר שנת 2000 היה הבדל ניכר, במיוחד עם הגברת המודעות וההכרה בלבנון בהשפעתה הכלכלית, הטכנולוגית, הפוליטית והאסטרטגית של הודו, בסיס הייצור הגדול שלה, כוחה בשירותים ויכולתה להישאר ללא פגע למרות משברים פיננסיים אזוריים ובינלאומיים. היקף המסחר הכולל בין הודו ללבנון במהלך ינואר–ספטמבר 2017 היה 181 מיליון דולר. הסחר הדו צדדי בשנת 2016 הגיע ל-293.10 מיליון דולר, כאשר הייצוא ההודי ללבנון עמד על 280.09 מיליון דולר, והיבוא ההודי עמד על 13.01 מיליון דולר.

צבא הודו משתתף ביוניפי"ל, כאשר גדוד חיל רגלי אחד מטעמו הוצב בלבנון מהקמת הכוח ב-1982. בעקבות כך נפגש ב-2001 עוזר שר החוץ ההודי עם סגן מנהיג החזבאללה במטרה להקל על חייליה בלבנון. נטען כי חיילי הודו סייעו לפעילי החזבאללה בחטיפת חיילי צה"ל בהר דב ב-2001.

## הקהילה ההודית בלבנון
הקהילה ההודית אינה מוכרת כיום בלבנון בעקבות מלחמת לבנון השנייה.

במהלך מלחמת לבנון השנייה ב-2006 פונתה האוכלוסייה ההודית בלבנון. המפונים הובאו תחילה על ידי ספינות חיל הים ההודי מביירות ללרנקה שבקפריסין ואז הוטסו להודו, בתרגיל מתואם צבאי הודי שכונה "מבצע סוקון".

## נציגויות דיפלומטיות
* לבנון מחזיקה בהודו שגרירות בניו דלהי.
* הודו מחזיקה בלבנון שגרירות בביירות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פאלם ביי

**פאלם ביי** (באנגלית: **Palm Bay**) היא עיר בפלורידה שבארצות הברית. נכון לשנת 2019, אוכלוסיית העיר משוערת בכ-115,000 תושבים.

מבחינה פוליטית, מועצת העיר מורכבת מחמישה חברים.

## היסטוריה
האזור היה מיושב על ידי אינדיאנים במשך שנים רבות. האירופאים הראשונים החלו להתיישב באזור במהלך שנות ה-70 של המאה ה-19. ההתיישבות הכפרית הייתה מועטה עד פיתוחה האורבני בתחילת שנות ה-60 של המאה ה-20. עם הפיכתה של ההתיישבות עיר בשנת 1963, חיו בעיירה כ-2,800 תושבים.

## קישורים חיצוניים

* 

* 

קטגוריה:פלורידה: ערים
קטגוריה:יישובים שהוקמו ב-1963
דיימלר מג'סטיק מייג'ור

[ממוזער|260px|"דיימלר מג'סטיק מייג'ור", שנת [1965]]
[ממוזער|260px|"דיימלר מג'סטיק מייג'ור", רכב הלוויות, שנת [1965]]
**דיימלר מג'סטיק מייג'ור** (באנגלית: **Daimler Majestic Major**) היא מכונית סלון מתוצרת יצרנית הרכב **The Daimler Company Limited**  אשר יוצרה בין השנים 1960 – 1968 בבריטניה.

## "דיימלר מג'סטיק מייג'ור"
* דגם אב טיפוס "דיימלר מג'סטיק מייג'ור" הוצג לראשונה ב-20 באוקטובר 1959 בתערוכת המכוניות ("London Motorfair" ) בלונדון.
* ייצור סדרתי של "דיימלר מג'סטיק מייג'ור" החל בנובמבר 1960.
* יוצרו 1,184 יחידות (דגם 4 דלתות סדאן).
* 4 דלתות.
* 5 נוסעים.
* מנוע בנזין, הנעה אחורית.
* מנוע כרום ברזל יצוק. בוכנות מסגסוגת אלומיניום, גל ארכובה בחמישה מסבים.
* משקל מנוע: 266 ק"ג (נטו).
* הגה כוח.
* בלמים: 4 בלמי דיסק.
* מתלים: מתלה קדמי עצמאי קפיצי סלילי וסרן אחורי עם קפיצי עלים חצי אליפטיים
* מחיר היחידה בשנת 1960 בבריטניה עמד על 3,166 לירה שטרלינג לרבות מיסוי של 955 לירה שטרלינג.
* תאוצה בין 0–97 קמ"ש היא 9.7 שניות.

### דגם [[לימוזינה]]
בנוסף לדגם הבסיסי, משנת 1961 יוצר דגם "דיימלר מג'סטיק מייג'ור לימוזינה". בדגם הורכבו 9 מושבים (ב-3 שורות), ובסיס הגלגלים היה ארוך יותר ב-61 ס"מ מהדגם הבסיסי.

יוצרו 867 יחידות מהדגם.

### רכב הלוויות
"דיימלר מג'סטיק מייג'ור" יוצר גם בגרסת סטיישן, כרכב הלוויות (ראו תמונה).

## גלריה

קובץ:1965 Daimler Majestic Major (1) 4995604259.jpg | "דיימלר מג'סטיק מייג'ור", שנת 1965
קובץ:1965 Daimler Majestic Major (2) 4996211876.jpg| "דיימלר מג'סטיק מייג'ור", שנת 1965 - מבט לתא הנהג ולוח מחוונים
קובץ:1965 Daimler Majestic Major (4) 4996213988.jpg | "דיימלר מג'סטיק מייג'ור", שנת 1965
קובץ:1965 Daimler Majestic Major (7) 4995610511.jpg | "דיימלר מג'סטיק מייג'ור", שנת 1965
קובץ: 1965 Daimler Majestic Major (8) 4995611437.jpg| "דיימלר מג'סטיק מייג'ור", שנת 1965


## ראו גם
* דיימלר 22
* דיימלר פריליין
* דיימלר SP250
* דיימלר 250

## קישורים חיצוניים

## הערות שוליים

קטגוריה:מכוניות סלון
קטגוריה:לימוזינה
קטגוריה:דגמי מכוניות שהושקו ב-1959
קטגוריה:מכוניות בריטיות
קומובי

**קומובי** (בסרבית קירילית: **Комови**) הוא רכס הרים במזרח מונטנגרו המהווה חלק מהאלפים הדינריים. פסגתו הגבוהה ביותר מגיעה לגובה 2,487 מטר. 
## גאוגרפיה
מדרום מזרח לרכס, מתנשא רכס ההרים המונטנגרי-אלבני פרוקלטייה ("המקוללים") (Prokletije). הר ביילאסיצה (Bjelasica) גובל ברכס הקומובי מצפון, ונהר טארה ממערב. הרכס מחולק בין העיירות קולאשין ואנדרייביצה. השבטים המונטנגרים קוצ'י וואסוייביצ'י היו באופן מסורתי בונים קבוצות בקתות קיץ לרועים על הרכס.

בשנת 2018 רכס ההרים הוכרז כשמורת טבע מוגנת, בשל חשיבותו האקולוגית, ושפע הצומח והחי שבו. 

## פסגות
חמש הפסגות הגבוהות ביותר של קומובי הן:
* "קוצ'קי" 
* "קום לייבורצ'קי" 
* "קום ואסוייביצ'קי" 
* "רוגמסקי ורח" 
* "באוואן" 

## קישורים חיצוניים

## הערות שוליים

קטגוריה:מונטנגרו: הרים
הר סומגיה

**הר סומגאיה** הוא הר בקטע הצפוני של מינדנאו בפיליפינים. ההר נמצא בשטח השיפוט של עיריית קלווריה. הוא ניצב בגובה של כ.

ההר הוא חלק ממרכז מינדנאו קורדילרה המשתרע מקמיגוין בצפון לסרנגאני בדרום. ההר התפרסם במהלך התרסקות טיסה 387 על ההר בשנת 1998, אחת מאירועי התעופה הקטלניים ביותר בפיליפינים.
## קישורים חיצוניים

קטגוריה:הפיליפינים: גאוגרפיה
קטגוריה:מינדנאו: גאוגרפיה
הבחירות הכלליות בבריטניה 1812

**הבחירות הכלליות בבריטניה** היו הבחירות הרביעיות לפרלמנט הבריטי לאחר האיחוד עם אירלנד, והתרחשו במשך חודש, בתאריכים 5 באוקטובר–10 בנובמבר 1812. הבחירות הובילו לניצחונו של רוברט ג'נקינסון מהמפלגה הטורית. מולו התחרה ויליאם גרנוויל מן המפלגה הוויגית.

הפרלמנט הרביעי של הממלכה התפזר ב-29 בספטמבר והתכנס שוב לאחר הבחירות, ב-24 בנובמבר.

1812
קטגוריה:1812
איאן דיור

**מייקל איאן אולמו** (באנגלית: **MIchael Ian Olmo**; נולד ב-25 במרץ 1999), הידוע בשם הבמה **איאן דיור** (**iann dior**), הוא ראפר, זמר ופזמונאי פוארטו ריקני-אמריקאי. הוא התפרסם בשנת 2019, בזכות שיריו "Emotions" ו-"Gone Girl", מתוך אלבום הבכורה שלו, *Industry Plant*. בשנת 2020, התארח בשירו של 24kGoldn, "Mood", שהגיע למקום הראשון במצעד הבילבורד הוט 100.

## ביוגרפיה
מייקל איאן אולמו נולד ב-25 במרץ 1999 באזור ארסיבו שבפוארטו ריקו. הוא עבר לקורפוס כריסטי שבטקסס בגיל צעיר, שם בילה את רוב חייו המוקדמים.

דיור החל ליצור מוזיקה תחת שם הבמה "אולמו" (Olmo). מאוחר יותר בתחילת שנת 2019, לאחר שהתגלה על ידי המפיקים המוזיקליים ניק מירה  וטאז טיילור  מהלייבל אינטרנט מאני , הוא שינה את שמו לאיאן דיור. הוא צבר פופולריות במהרה, כשהוציא רצועות כמו "Emotions", שצברו מאות אלפי השמעות ב-SoundCloud תוך מספר שבועות.

לאחר מכן, המשיכו שיריו של דיור לצבור הצלחה, והוא חתם על חוזה תקליטים עם החברות אינטרנט מאני , TenThousand פרוג'קטס  וקרוליין רקורדס . מספר חודשים לאחר מכן, הוא הוציא את הלהיט "Gone Girl", בשיתוף עם הראפר טריפי רד, שצבר למעלה מ-100 מיליון השמעות ברשת הזרמת המדיה ספוטיפיי. במאי 2019, הוא הוציא את מיקסטייפ הבכורה שלו, *Nothings Ever Good Enough*, ולאחר מכן באותה השנה את אלבום הבכורה שלו, *Industry Plant*. ביוני 2020, הוציא את המיני-אלבום *I'm Gone*. ביולי של אותה השנה, התארח בשירו של הראפר 24kGoldn, "Mood", שהיה ללהיט, תוך שזכה להצלחה בפלטפורמת שיתוף הווידאו טיקטוק, ואף הגיע למקום הראשון במצעד הבילבורד הוט 100.

דיור נכלל ברשימת פורבס 30Under30 לשנת 2022.

## דיסקוגרפיה
### אלבומי אולפן
* 2019: *Industry Plant*

### מיקסטייפים
* 2019: *Nothings Ever Good Enough*

### מיני-אלבומים
* 2020: *I'm Gone*
* 2021: *Still Here*

## קישורים חיצוניים
* 

## הערות שוליים

קטגוריה:מהגרים מפוארטו ריקו לארצות הברית
קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:ראפרים פוארטו ריקנים
קטגוריה:זמרים פוארטו ריקנים
קטגוריה:פורבס 30Under30
קטגוריה:אמריקאים שנולדו ב-1999
לייקלנד

**לייקלנד**' (באנגלית: **Lakeland**) היא עיר במחוז פולק בפלורידה שבארצות הברית הממוקמת באזור מפרץ טמפה, מזרחית לטמפה. נכון לשנת 2019, אוכלוסיית העיר משוערת בכ-112,000 תושבים.

העיר מנוהלת על ידי מועצה בת שישה חברים. ארבעה חברים נבחרים בארבעה מחוזות בחירה ושנים נוספים  נבחרים על ידי כלל העיר.

כלכלת העיר מבוססת על חקלאות וכריית פוספטים.

## היסטוריה
אינדיאנים חיו באזור מתום עידן הקרח. המתיישבים האירופאים הראשונים הגיעו לאזור לייקלנד בשנות ה-70 של המאה ה-19. ההתיישבות התרחבה מאוד עם הגעת הרכבות בעשור שלאחר מכן. ההתיישבות הוכרזה כעיר בשנת 1885. במהלך מלחמת ארצות הברית–ספרד בשנת 1898 שכנו אלפי חיילים אמריקאים סביב העיר. 

במהלך מלחמת העולם השנייה הקים חיל האוויר של ארצות הברית בסיסי הכשרה לטייסיו בסמוך לעיר.

## אקלים

## ערים תאומות

* 

* 
* 
* 
* 

## קישורים חיצוניים

* 

* 

קטגוריה:פלורידה: ערים
קטגוריה:יישובים שהוקמו ב-1875
הר קופר (ארץ מרי בירד)

**הר קופר** (באנגלית: **Mount Cooper**) הוא הר גדול, ברכסי פורד, בארץ מרי בירד, שבאנטארקטיקה.

ההר ממוקם 7 קילומטרים ממערב לרכס אסמן, ומצידו הדרומי של קרחון ארתור.

גובהו של ההר 530 מטרים מעל פני הים; ההר הוא ההר ה-5,051 בגובהו באנטארקטיקה.

## היסטוריה
### גילוי ומיפוי ההר

ההר התגלה מהאוויר, בטיסות שנערכו בשנת 1934 על ידי משלחת בירד לחקר אנטארקטיקה.

### מקור השם

בירד נתן להר את שמו.

בירד קרא להר על שמו של מריאן סי. קופר (Merian C. Cooper), מפיק סרטי קולנוע הוליוודי.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=b-FwBY8bia0C&pg=PA262&lpg=PA262&dq=%22Mount+Cooper%22+Antarctica&source=bl&ots=lbGJTrwAVx&hl=en&sa=X&ved=2ahUKEwiN78fZ_fDsAhVR_aQKHdv4DFk4ChDoATAFegQICRAC#v=onepage&q=%22Mount%20Cooper%22%20Antarctica&f=false Sailing Directions for Antarctica: Includes Islands South of Latitude 60°]**, P 262

• Charles F. Passel, **[https://www.jstor.org/stable/985317?seq=1 Sedimentary Rocks of the Southern Edsel Ford Ranges, Marie Byrd Land, Antarctica]**, Proceedings of the American Philosophical Society
Vol. 89, No. 1, Reports on Scientific Results of the United States Antarctic Service Expedition, 1939-1941 (Apr. 30, 1945), pp. 123-131 

## קישורים חיצוניים

* הר קופר באתר הסקר הגאולוגי של ארצות הברית
* הר קופר באתר הגאזט האנטארקטי המשווה SCAR של ממשלת אוסטרליה

## הערות שוליים

קופר
קופר
איגוד התרבות היהודי-הונגרי

**איגוד התרבות היהודי-הונגרי** (בהונגרית: **Magyar Zsidó Kulturális Egyesület**, בקיצור: **MAZSIKE**) הוא ארגון אזרחי מהמגזר השלישי ההונגרי ללא מטרות רווח. האיגוד הוא המו"ל של כתב העת "שבת". יו"ר הארגון הוא פטר קירשנר.

## מקום מושב
המשרד הרשום של האיגוד הוא בבודפשט, רחוב רוואי 16.

## היסטוריה
האיגוד הוקם בנובמבר 1988 כאחת העמותות היהודיות העצמאיות (הבלתי תלויות) הראשונות בהונגריה שלאחר חילופה השלטון (או בשלהי החילופים). האיגוד לוקח חלק בחקר המורשת והמסורות של יהדות הונגריה. בפעילותה היא ממשיכה את המסורות והעבודה של אגודת אומיקה - ההתאחדות הלאומית היהודית-הונגרית לחינוך בהונגריה (OMIKE), שנחשבת לקודמתה ושל האגודה הספרותית היהודית-הונגרית (IMIT). זו עמותה ללא כוונות רווח (מלכ"ר).

לאיגוד היה חלק בארגון ובהקמה של בית ספר "יבנה", "בית הספר הקהילתי היהודי של לאודר" (של רונלד לאודר שאמו אסתי לאודר הייתה אמנם ילידת ארצות הברית, אך להורים מהונגריה). פרויקטים אחרים של האיגוד כוללים למשל את פרויקט אבן נגף; פרויקט "שולחנות בית ספר ריקים" לזכר ילדים שנחטפו ונרצחו בגיל בית ספר, הקמת אתרי הנצחה כגון במפעל הלבנים באובודה ששימש נקודת יציאה לצעדות מוות בודפשט-הדיישהאלום (סתיו 1944) ולהנצחת הגירושים ושל מחנות הריכוז.

האיגוד הוא המו"ל של העיתון היהודי העצמאי, כתב העת "שבת" (Szombat).

## פעילויות עיקריות
* ארגון אירועי תרבות, ערבים וסדרות ספרותיות, פסטיבלי תרבות, קונצרטים, סיורי וטיולי עיר תרבותיים
* הוצאת ספרים
* ארגון תערוכות
* ארגון טיולי תרבות בעקבות זכרונות וערכים יהודיים בחו"ל (לרבות גם לא יהודים).

## לקריאה נוספת

*מגזין קיביץ

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארגונים יהודיים
קטגוריה:יהדות הונגריה
קטגוריה:הונגריה: תרבות
קטגוריה:שואת יהודי הונגריה
קטגוריה:יהדות הונגריה: ארגונים
ביילה גורה

**בְּיֵילָה גוֹרָה** (בסרבית-מונטנגרית: **Бијела Гора**, מילולית: **הר לבן**) היא רמה בגובה של 1200–1500 מ' בצדו הצפוני של הר אוריין במונטנגרו. הפסגה הגבוהה ביותר היא בגובה 1,862 מ'. בהר יש עקבות קרחוניים כבדים ומכסה קרח ענק כיסה אותו בעידן הקרח האחרון.

בהר יש שטחי מרעה לא מאוכלסים ויערות ענק של עצי אשור ואשכולית. כמו כן, יערות אשוח כסף גירניים נמצאים בהר עם צמחים אנדמיים נדירים, כמו אורן בוסני. בהר מתגוררים דובים חומים, זאבים, צבאים, חזירים ואוכלוסייה קטנה של צפיר האלפים.

ההר מאוכלס בשבטים מונטנגריים המשתייכים לחמולות "קטון".

## גלריה

קובץ:Pinus heldreichii Bijela gora above Borovi do.jpg|
קובץ:Pod jastrebicom orjen na Bijeloj gori.jpg|
קובץ:Polyommatus coridon on Betonica serotina Bijela gora (Montenegro).jpg|
קובץ:Sanionia uncinata - Edraianthus serpyllifolius - Salix retusa in the Subadriatic Dinaric alps leg P. Cikovac Opuvani do.jpg|
קובץ:Vucji zub above Montenegrin coast.jpg|


## ראו גם

קטגוריה:מונטנגרו: הרים
קטגוריה:בוסניה והרצגובינה: גאוגרפיה
חיילה

**חַיְילָה** (בסרבית קירילית ובמונטנגרית: **Хајла**; באלבנית: **Hajlë**) הוא הר שנמצא בגבול מונטנגרו–קוסובו. להר יש מספר פסגות שמגיעות ליותר מ-2,000 מטרים, והגבוהה שבהן מתנשאת לגובה 2,403 מטרים. פסגה זו מכונה "חיילה".

במדרונות הצפוניים בהר יש את נהר איבר , ומורדותיו הדרומיים הם תחילתו של נהר הקרוי באלבנית "ביסטריצה א פייס" ובסרבית – "פצ'קה ביסטריצה" .

חיילה הוא גם ההר הגבוה ביותר בחלק הצפוני של הרי פרוקלטיה  ("ההרים המקוללים") . 

בקוסובו, חיילה מהווה חלק מ-25 ק"מ מאורכו של קניון רוגובה . העיר הקרובה ביותר לחיילה היא רוז'איה  שבמונטנגרו.

## הפסגות הגבוהות ביותר
*חיילה (2,403 מטרים)
*חיילה אה ורנוציט (2,281 מטרים)
* מאיה דרמדול (2,120 מטרים)
* חיילה אה שקרליט (2,011 מטרים)

## ראו גם
* וורלו איברה

## קישורים חיצוניים

קטגוריה:מונטנגרו: הרים
קטגוריה:אירופה: הרים
קטגוריה:קוסובו: גאוגרפיה
פרידריך דוננפלד

**פרידריך (פריץ) דוננפלד** (בגרמנית: **Friedrich Donenfeld**; 17 בינואר 1912 – 20 במרץ 1976) היה כדורגלן ומאמן כדורגל יהודי יליד אוסטרו-הונגריה.
## קריירה
דוננפלד החל את לשחק בקבוצת תאליה וינה בעיר הולדתו, וב-1930 עבר להכח וינה מהליגה האוסטרית השנייה ובאותה העונה עלה עם הקבוצה לליגה הראשונה. ב-1936 עלה לישראל ושיחק במכבי תל אביב וזכה עם הקבוצה באליפות. בסוף השנה עבר לצרפת והצטרף לאולימפיק מרסיי מהליגה הראשונה בצרפת. ב-1940 הגיע עם מרסיי לגמר הגביע הצרפתי אך הפסיד במשחק נגד ראסינג פריז. דוננפלד שחק עם מרסיי לפרקים עד 1943, ושנה לאחר מכן הצטרף לכוכב האדום בפריז.

ב-7 באוקטובר 1934 ערך דוננפלד את הופעתו היחידה במשחק נבחרת אוסטריה, כאשר שותף במשחק נגד נבחרת הונגריה.

לאחר שפרש החל דוננפלד בקריירת אימון. הוא אימן קבוצות רבות בקולומביה והולנד בנוסף לנבחרת קולומביה ונבחרת הולנד.

דוננפלד השתקע בהולנד ב-1955, ושם התגורר עד שנפטר ב-20 במרץ 1976 באוטרכט.

## קישורים חיצוניים

## הערות שוליים

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני הכח וינה
קטגוריה:כדורגלני מכבי תל אביב
קטגוריה:כדורגלני אולימפיק מרסיי
קטגוריה:וינה: כדורגלנים
קטגוריה:כדורגלני נבחרת אוסטריה
קטגוריה:מאמני כדורגל אוסטרים
קטגוריה:מאמני נבחרת קולומביה בכדורגל
קטגוריה:מאמני נבחרת הולנד בכדורגל
קטגוריה:מאמני ג'וניור ברנקייה
קטגוריה:מאמני דן האג
קטגוריה:מאמני טוונטה
קטגוריה:אוסטרים שנולדו ב-1912
קטגוריה:אוסטרים שנפטרו ב-1976
לוק ארנולד

**לוק ארנולד** (באנגלית: **Luke Arnold**; נולד ב-31 במאי 1984) הוא שחקן וסופר אוסטרלי, הידוע בעיקר בזכות תפקידו בתור ג'ון סילבר הארוך בסדרת הדרמה "מפרשים שחורים".

## ביוגרפיה
ארנולד נולד באדלייד, אוסטרליה הדרומית ולמד שם בבית ספר יסודי עד שעבר להתגורר עם משפחתו בסידני. הוא עבר לקווינסלנד בשנתיים האחרונות שלו בתיכון ולמד בבית הספר התיכון סאנשיין ביץ' בסאנשיין קוסט. בגיל 18 עבד כעוזר לפעלולנים בסרט "פיטר פן" משנת 2003. הוא סיים לימודי תואר ראשון באוניברסיטת אדית קוון (אנ') בבית הספר למשחק של האוניברסיטה - האקדמיה לאמנויות הבמה של אוסטרליה המערבית (אנ') (WAAPA), בשנת 2006.

## קריירה
על הבמה הוא הופיע במחזה של טימותי קוניגרייב "My Hands at La Mama" שהוצג במלבורן בשנת 2008. הוא הופיע בתפקידי אורח בטלוויזיה, בין היתר בסדרת הדרמה "בנות מקלאוד", ותפקיד חוזר בסדרה "מנצחים ומפסידים".

בשנת 2009 ביצע ארנולד את הופעת הבכורה שלו בתפקיד ראשי בסרט הקולנוע "ברוקן היל".

בשנת 2014 הוא הופיע בשני תפקידי טלוויזיה גדולים: במיני-סדרה "INXS: Never Tear Us Apart" בתור סולן להקת INXS - מייקל האצ'נס, ובתור הפיראט "ג'ון סילבר" בסדרת הדרמה "מפרשים שחורים" של רשת הטלוויזיה האמריקאית Starz. 

בשנת 2017 הוא הופיע בכל ששת הפרקים של העונה השנייה של סדרת הטלוויזיה האוסטרלית "גליץ'".

בינואר 2020 ההוצאה לאור האכט אוסטרליה הוציאה לאור את הרומן הראשון של ארנולד, "החיוך האחרון". באותה שנה החל לשחק באופרת הסבון הוותיקה "קרוב רחוק"; שם גילם את לואיז הייז במשך 27 פרקים.

במאי 2022 לוהק לתפקיד ראשי בסדרת הטלוויזיה, נאוטילוס.

בשנת 2024 גילם את דין טיילור בעונה השנייה של סדרת הדרמה האוסטרלית "Last King of the Cross" בשירות הזרמת המדיה "פרמאונט+". 

## חיים אישיים
ארנולד הוא שגריר של ארגון "Save the Children Australia".

## ביבליוגרפיה

* *2020 - The Last Smile in Sunder City*

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:סופרים אוסטרלים
קטגוריה:בוגרי אוניברסיטת אדית קוון
קטגוריה:אוסטרלים שנולדו ב-1984
וורלו איברה

**וורלו איברה** (במונטנגרית: Врело Ибра) הוא נהר ליד ההר חיילה.

## מיקום
הנהר ממוקם במרחק של כ-10 ק"מ ממרכז העיר רוז'איה בצד הצפוני למרגלות ההר חיילה ביער צפוף. ברוז'איה יש כמות גדולה של מעיינות, אך השופע ביותר הוא מעין הנהר איבר  שהוא גם הנהר המונטנגרי הארוך ביותר.

בדרך למעיין יש נופים יפים עם הרבה מקומות המתאימים לפיקניק או פעילויות ספורט (כמו אופני הרים) או בילויים אחרים. הדרך למעיין ממוקמת כמה קילומטרים ממרכז העיר בכיוון אל בראן, בצד שמאל מעל הגשר ליד בית מלון "אלדי".

הדרך לנהר מתאימה לנסיעה ברגל או בכל רכב. ההמלצה של ארגון התיירות של רוז'איה היא להגיע באופניים. ליד המעיין ממוקם בית ההרים הראשי התיירותי בבנדז'וב.

אורך הדרך לנהר הוא כ-12 ק"מ מהעיירה. בחלקו העליון של נהר איבר, שניתן לעקוב אחריו בכביש הראשי אל המעיין, ניתן למצוא הרבה דגי פורלים חומים, ובחלקו התחתון דגי קרפיון לבן. הנהר הוא מקום רומנטי מאוד  אשר הפוטנציאלים עדיין אינם מוערכים לחלוטין.

## ראו גם
* חיילה

## קישורים חיצוניים
* סרטון על הנהר

## הערות שוליים

קטגוריה:נהרות
I Think He Knows

"**I Think He Knows**" (בעברית: "**אני חושב/ת שהוא יודע**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, *[[Lover]]*. השיר יצא לאור ב-23 באוגוסט 2019, על ידי חברת התקליטים ריפבליק רקורדס, ביחד עם שאר שירי האלבום.

אף על פי שלא יצא כסינגל, הצליח השיר להגיע למקום ה-51 במצעד הבילבורד הוט 100.

## רקע וכתיבה
השיר נכתב על ידי טיילור סוויפט וג'ק אנטונוף שכתבו יחד שירים נוספים מהאלבום, כדוגמת "Soon You'll Get Better", "Paper Rings", ו-"Death by a Thousand Cuts". השיר הוא שיר מסוגת הפאנק-פופ, המשלב בתוכה גם את סוגת האלקטרופופ.

מבקרי מוזיקה השוו את השיר לשיריה של קארלי ריי ג'פסן, תוך שציינו כי נראה שהסוגה שאופפת אותו היא R&B של שנות ה-80 של המאה ה-20.

## הצלחה מסחרית
השיר זכה להצלחה רבה במצעדי הבילבורד אף על פי שלא יצא כסינגל. במצעד הבילבורד הוט 100 התברג במקום ה-51, תוך שבמצעד שירי הסטרימינג התברג במקום ה-28. בסמוך לכך, התברג במקום ה-48 במצעד קנדה הוט 100 ובמקום ה-17 במצעד שירי הסטרימינג לפי דרישה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות.

## ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-130 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## הופעות חיות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "I Think He Knows" בוצע באצטדיון ג'ילט בפוקסבורו, מסצ'וסטס, ב-21 במאי 2023 יחד עם השיר "Red".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים עם נושאים פמיניסטיים
קטגוריה:שירי אלקטרופופ
ג'וזף פנל

**ג'וזף פנל** (באנגלית: **Joseph Pennell**; 4 ביולי 1857 – 23 באפריל 1926) היה אמן וסופר אמריקאי.

## ביוגרפיה
פנל נולד בפילדלפיה, ולמד שם. אך כמו חברו, ג'יימס מקניל ויסלר הוא היגר לאנגליה, והקים את ביתו בלונדון. פנל הפך למורה לציור בבית הספר לאמנות סלייד. הוא זכה במדליית זהב בתערוכה העולמית בפריז (1900) וב־1904 בתערוכה בלואיזיאנה. הוא לימד גם בליגת הסטודנטים לאמנות בניו יורק והיה חבר באגודת האמנים הגרפיים האמריקאיים.

## יצירה
פנל יצר תחריטים המתארים ציוני דרך בפילדלפיה. ההגדרה העיקרית שלו היא כחרט וליתוגרף, בפרט כמאייר.

הוא כתב ואייר ספר נסיעות אנטישמי, "היהודי בביתו: רשמים של קיץ וסתיו" ( ניו יורק, 1892), המבוסס על מסעותיו באירופה. הוא הפיק ספרים אחרים, רבים מהם בשיתוף פעולה עם אשתו אליזבת רובינס פנל. בשנת 1886 פרסם את "התקדמות הצליינים", ספר מאויר של מסעו עם אליזבת מפירנצה לרומא, רכוב על תלת אופן כבד. הוא כתב ביוגרפיה על ויסלר בשנת 1906, ולאחר התדיינות עם עורך הדין על הזכות להשתמש במכתביו של ויסלר, הספר פורסם ב־1908.

בשנת 1912 נסע פנל לפנמה כדי ליצור ליתוגרפיות של תעלת פנמה, שעדיין הייתה בבנייה.

פנל ביקר בסן פרנסיסקו במרץ 1912, שם לקח על עצמו סדרה של "נושאים עירוניים". אלה הוצגו בדצמבר 1912 ב"גלריה היוקרתית של ויקרי, אטקינס וטורי". ייתכן שביקורו של פנל עורר את המוציאים לאור של סן פרנסיסקו רוברט הארשה ופדרו למוס, יחד עם הפסל ראלף סטאקפול והצייר גוטרדו פיאזוני, לייסד את אגודת החרטים בקליפורניה בשנת 1912, בהווה אגודת היוצרים של קליפורניה.

פנל עיצב את הכרזה לקמפיין למלווה המלחמה הרביעי בשנת 1918. הכרזה מתארת את הכניסה לנמל ניו יורק תחת הפצצה אווירית וימית, כאשר פסל החירות נהרס בחלקו.

## גלריה

File:The new New York - a commentary on the place and the people (1909) (14577097877).jpg | ניו-יורק

File:Liberty-shall-not-perish-Pennell.jpeg | כרזת מלווה מלחמה

File:Provide the sinews of war, buy Liberty Bonds LCCN2002719419.jpg | כרזת מלווה מלחמה

File:The new New York - a commentary on the place and the people (1909) (14783352123).jpg | ניו-יורק

File:The new New York - a commentary on the place and the people (1909) (14760404311).jpg | ניו-יורק

File:English Hours (Cambridge, The Riverside Press, 1905) — illustration after page 64.jpg | נוף אנגלי

 File:Ready to start LCCN2015645649.jpg | מוכנה להפלגה
File:From the Library (of Congress) steps LCCN2002705980.jpg | מבט ממדרגות הספרייה הלאומית
File:Our Philadelphia (1914) (14581852060).jpg | נוף בפילדפיה



## קישורים חיצוניים

* 
* 
* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:מאיירים אמריקאים
קטגוריה:סופרים אמריקאים
קטגוריה:אמריקאים שנולדו ב-1857
קטגוריה:אמריקאים שנפטרו ב-1926
Afterglow (שיר של טיילור סוויפט)

"**Afterglow**" (בעברית: "**דִּמְדּוּמֵי עֶרֶב**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, *[[Lover]]*. השיר יצא לאור ב-23 באוגוסט 2019, על ידי חברת התקליטים ריפבליק רקורדס, ביחד עם שאר שירי האלבום.

אף על פי שלא יצא כסינגל, הצליח השיר להגיע למקום ה-75 במצעד הבילבורד הוט 100.

## רקע וכתיבה
השיר נכתב על ידי טיילור סוויפט, לואי בל ופרנק דוקס והופק על ידי דוקס, בל וסוויפט גם כן. השיר נכתב על מערכת יחסים של סוויפט ובן זוגה. היא מתארת בשיר כי היא מבקשת סליחה ממנו, על מנת שמערכת היחסים תינצל ולא תתפרק, היות שהיא (סוויפט) מודעת לכך שיחסיהם עלו על שרטון.

האודיו הרשמי של השיר הועלה ליוטיוב ב-23 באוגוסט 2019, תוך שזכה להצלחה כאשר צבר קרוב ל-10 מיליון צפיות.

## הצלחה מסחרית
השיר זכה להצלחה רבה במצעדי הבילבורד אף על פי שלא יצא כסינגל. במצעד הבילבורד הוט 100 התברג במקום ה-75, תוך שבמצעד ה- התברג במקום הרביעי. בסמוך לכך, התברג במקום ה-72 במצעד קנדה הוט 100 ובמקום ה-39 במצעד שירי הסטרימינג לפי דרישה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות.

## ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-114 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי לואי בל
קטגוריה:שירים שהופקו על ידי טיילור סוויפט
קטגוריה:שירים שהופקו על ידי פרנק דוקס
קטגוריה:שירים על זמן
איגוד הנשים היהודיות של פשט

**איגוד הנשים היהודיות של פשט** (בהונגרית: **Pesti Izraelita Nőegylet**, בראשי תיבות לעיתים קרובות בהונגרית: **PIN**) היה איגוד שפעל בין השנים 1866 לבין 1945. מקום מושבו היה בבודפשט ברובע 7 של היום (ארז'בטווארוש) ומטרתו העיקרית הייתה צדקה.

## היסטוריה
מריה גוטסמן (רעיית מיקלוש גוטסמן) הפכה לנשיאה הראשון של האיגוד שנוסד בשנת 1866 עם 230 חברות. משרדה הרשום היה ברחוב דזפי 41 של היום (Dessewffy). מטרתו הייתה לאמץ ולעזור לאלמנות, לנשים ולנערות חולות וחסרות יכולת להתפרנס וכן להקים בית יתומים לנערות. פעילותן של חברות האיגוד כיסתה כמה רבעים במרכז העיר פשט והעבודה רוכזה על ידי החברות באגוד הנשים בכל רובע ורובע.

## בית יתומות
מהסכום שתרם הנדבן היהודי מור הירש לצורך פעולתן, אכן הקים האיגוד בשנת 1867 ברחוב קרטס 36 – בבניין מועדון האמנים של "מועדון פסק" של היום (Fészek Művészklub) – מוסד שהתאים לקליטת מאה בנות יהודיות יתומות שהוקם בשם "בית היתומים לבנות של איגוד הנשים היהודיות של פשט". משנת 1869 הן הפעילו גם מטבח עממי לחסרי בית, בו חולקו 300 ארוחות יומיות לנזקקים. בית היתומים של הבנות עבר לרחוב יוקאי 5 בשנת 1900, ואחר כך בשנת 1923 הועבר לבניין ב"בולוואר הונגריה" 9. משנת 1901 המשיך המטבח העממי לפעול כחלק מהבניין ברחוב קרטס שהושכר למועדון האמנים פסק, במקום שהיה קודם בית היתומים. במהלך מלחמת העולם הראשונה הובטחה גם העסקתן של נשות חיילים יהודים עם פתיחתו של מרכז תעסוקה לנשים בתעשייה ברחוב צ'וקונאי בשנת 1916.

בין השנים 1898–1927, קטלין גרה הייתה מנהלת בית היתומות, והיא פרסמה את הספר האוטוביוגרפי שלה בשם "חיי" בשנת 1929. ברומן האוטוביוגרפי היא דיווחה בפירוט על הפעילויות ועל חיי בית היתומות ובספרה הנוסף "פועלי האהבה", שיצא לאור בשנת 1938, סיפרה על כל פעילויות איגוד הנשים.

## בית החולים
בזכות קרן של 120 אלף כתרים שהקים התעשיין הגדול מנפרד וייס לזכר אשתו, נפתח ברובע השמיני "בית מיטות לילדים על שם אליס וייס" (Weiss Alice Gyermekágyas Otthon) עם 32 מיטות. המוסד העניק גם הכשרה לטיפול בילדים ולראשונה בהונגריה גם ייעוץ להריון. בשנת 1922 הצליחו לאכלס במקום כבר 120 אמהות צעירות בכל פעם וללא הבדלים דתיים, כאלף נשים זכו במקום בפעילויות הגנה לאם ולתינוקות מדי שנה. בשנת 1926 הפך המקום ממוסד רפואי פרטי לציבורי ולאחר מכן לבית חולים ציבורי של ממש בשנת 1931. באותה תקופה אושרה גם הקמת מחלקה נפרדת לגינקולוגיה בתוך המוסד שקיבולתה הגיעה ל-70 מיטות לאחר מספר הרחבות.

מספר חברות איגוד הנשים היהודיות בשנת 1936 היה 1,528. פעולתן נפסקה רשמית בתום מלחמת העולם השנייה, ובית המיטות לילדים אליס וייס, אותו הפעיל האיגוד, מוזג לתוך "בית החולים היהודי" שהיה קודמו של בית החולים הממלכתי ברחוב סאבולץ'.

## לקריאה נוספת
* Magyar zsidó lexikon. Szerk. Ujvári Péter. Budapest: Magyar Zsidó Lexikon. 1929. 705. o. לקסיקון יהודי הונגרי. גישה מקוונת
* Budapest lexikon II. (L–Z). Főszerk. Berza László. 2., bőv. kiad. Budapest: Akadémiai. 1993. 300., 652. o.  לקסיקון בודפשט

קטגוריה:בודפשט: חינוך
קטגוריה:יהדות הונגריה
קטגוריה:יהדות הונגריה: ארגונים
קטגוריה:נשים בהונגריה
קטגוריה:ארגוני נשים
לואי היינס

**לואי אוליבר היינס** (באנגלית: **Louis Oliver Hynes**; נולד ב-9 באוקטובר 2001) הוא שחקן קולנוע וטלוויזיה אנגלי. הוא ידוע בעיקר בזכות תפקידו המוביל כקלוס בודלר בסדרת הטלוויזיה של נטפליקס "סדרה של צרות", שנמשכה בין השנים 2017–2019.

## ביוגרפיה
לואי היינס נולד וגדל באוקספורד, אנגליה, הוא האמצעי בין שלושה ילדים. לואי מנגן על גיטרה בס. הוא גר עם הוריו, אנדרו וליזה היינס, אחיו הבכור מיילו, ואחותו הצעירה לארה בקרבת אוקספורד. במרץ 2020 גילח את ראשו בשידור חי באינסטגרם כדי לגייס כסף עבור קרן טרוסל, רשת איסוף מזון לנזקקים בבריטניה.

## קריירה
היינס החל את הקריירה שלו בהופעה שזכתה לשבחים כ"פרנצל" ב"אינטרמצו" שהפיק ברונו רבלה באופרה של גארסינגטון. הוא שיחק את אלאריק הצעיר בסדרה "עליית הברברים" בהפקת ערוץ ההיסטוריה. 

בין השנים 2017–2019 הוא כיכב בתפקיד קלאוס בודלר בשלוש עונות של דרמת המסתורין של נטפליקס "סדרה של צרות". ביולי 2017 הוא הופיע בעיבוד חדש של "The Saint" אשר שודר בנטפליקס. הוא שיחק בתפקיד סיימון טמפלר הצעיר. 

בשנת 2020 הוא הופיע בסדרת הטלוויזיה "הגדולה".

במהלך הסגר בתקופת מגפת הקורונה הוא הפיק והנחה פודקאסט בשם "סגר בלונדון עם לואי" בין היתר התארחה בפודקאסט אל פנינג.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-2001
סעיד בנרחמה

**מוחמד סעיד בנרחמה** (בערבית: **سعيد بن رحمة**; באנגלית: **Mohamed Saïd Benrahma**; נולד ב-10 אוגוסט 1995) הוא כדורגלן אלג'יראי, שמשחק בתור קיצוני או חלוץ בקבוצת ניאום מליגת העל הסעודית ובנבחרת אלג'יריה.

## קריירת מועדונים
בנרחמה החל את הקריירה שלו במועדון האלג'יראי NRB Bethioua, לפני שעבר לצרפת והצטרף ל-Balma SC ולאחר מכן לColomiers עד שבשנת 2013 הצטרף לניס. הוא ערך את הופעת הבכורה המקצוענית שלו במהלך עונת 2013/2014 אך את מרבית העונה שיחק בקבוצת המילואים של המועדון בה כבש 11 שערים שערים ב-37 הופעות בין 2013 ל-2016.

פציעות בקרסול והגעתו למועדון של המאמן לוסיאן פאברה גרמו לבנרחמה לצאת למספר השאלות בצרפת באנז'ה, גזלק אז'אקסיו ושאטורו. ביולי 2018 עזב בנרחמה את ניס לאחר שרשם 18 הופעות במהלכן כבש שלושה שערים.

### ברנטפורד
ב-6 ביולי 2018, עבר בנרחמה לאנגליה והצטרף לברנטפורד מהצ'מפיונשיפ בחוזה לארבע שנים.

הוא הבקיע את שערו הראשון עבור המועדון במסגרת גביע הפוטבול ליג בניצחון 2–4 על סאות'אנד יונייטד. לאחר שחזר מפציעה בדצמבר, השתלב בנרחמה בהרכב הפותח ונכנס לכושר הבקעה באמצע ינואר 2019 וכבש תשעה שערים ב-14 משחקי ליגה. פציעה בקרסול ממנה סבל בתחילת אפריל 2019 סיימה את עונתו של בנרהמה, עד אז רשם 45 הופעות וכבש 11 שערים.

במהלך עונת 2019/2020 הופעותיו הובילו לכך שנבחר לשחקן השנה של אוהדי ברנטפורד ונבחר להרכב העונה בצ'מפיונשיפ. בנרחמה ערך 46 הופעות וכבש 17 שערים. יחד עם ברנטפורד הגיע עד לגמר הפלייאוף העלייה לפרמייר ליג שם הפסידה הקבוצה לפולהאם. בנוסף, היה מועמד לפרס שחקן העונה בצ'מפיונשיפ.

### וסטהאם יונייטד
ב-16 באוקטובר 2020, הצטרף בנרחמה לווסטהאם יונייטד בהשאלה לעונה אחת.

הוא ערך את הופעת הבכורה שלו ב-31 באוקטובר בהפסד וסטהאם 1–2 לאלופה ליברפול.
לאחר חצי עונה וסטהאם יונייטד השלימו את רכישתו תמורת 23 מיליון דולר.

ב-2 בפברואר 2024 הושאל לאולימפיק ליון עד לסוף העונה.

ב-31 בינואר 2025 הושאל עד לתום העונה לניאום מליגת השמנה הסעודית. בתום העונה עלה עמה לליגת העל הבעודית וגם חתם רשמית בקבוצה.

## קריירה בינלאומית
בספטמבר 2015, זומן בנרחמה לראשונה לסגל נבחרת אלג'יריה לקראת משחקי ידידות נגד גינאה וסנגל.

הוא ערך את הופעת הבכורה שלו במשחק מול סנגל ב-13 באוקטובר 2015. הוא גם זומן לסגל הנבחרת לקראת גביע אפריקה לאומות 2019 אך נעדר בשל פציעה ממנה סבל. ב-12 בנובמבר 2021 כבש שער בכורה במדי נבחרת אלג'יריה בניצחון 0–4 על נבחרת ג'יבוטי במסגרת מוקדמות מונדיאל 2022. בינואר 2022 זומן לסגל הנבחרת לקראת משחקיה בגביע אפריקה לאומות 2021.

## חיים אישיים
בנרחמה נולדה בעין טמאושנט וגדל בסידי בל-עבאס. הוא עבר עם משפחתו לטולוז בגיל 11 ועקב כך מחזיק בנרחמה בדרכון צרפתי. אביו של בנרחמה נפטר בינואר 2020 והוא הקדיש בפומבי כל אחד מחמשת השערים שלו לאחר מכן לזכרו.

## תארים
;וסטהאם
* קונפרנס ליג: 2022/2023

;אישיים
* שחקן החודש בצ'מפיונשיפ: יולי 2020
* שחקן השנה של אוהדי ברנטפורד: 2019/2020
* הרכב העונה בצ'מפיונשיפ: 2019/2020

## קישורים חיצוניים

## הערות שוליים

קטגוריה:כדורגלנים אלג'יראים
קטגוריה:חלוצי כדורגל אלג'יראים
קטגוריה:כדורגלני ניס
קטגוריה:כדורגלני אנז'ה
קטגוריה:כדורגלני גזלק אז'אקסיו
קטגוריה:כדורגלני ברנטפורד
קטגוריה:כדורגלני וסטהאם יונייטד
קטגוריה:כדורגלני אולימפיק ליון
קטגוריה:כדורגלני ניאום
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2021
קטגוריה:ספורטאים זרים בצרפת
קטגוריה:ספורטאים אלג'יראים באנגליה
קטגוריה:ספורטאים אלג'יראים בערב הסעודית
קטגוריה:אלג'יראים שנולדו ב-1995